Akar camaka

Akar camaka atawa (Dianella ensifolia) Rumput siak siak  nyaéta hiji tutuwuhan anu kembangan asalna tina kulawarga Asphodelaceae . Tutuwuhan ieu pituin ti Tiongkok beulah kidul, India, Jepang, Madagaskar, Malaysia, Kapuloan Pasifik, Singapura, Sri Lanka, Taiwan,  jeung Asia tropis.

Ngaran daérah
Ieu tutuwuhan disebut: Siek-siek (Minangkabau), Tegari (Pulo Bangka), Jamaka/ Sulinga (Sunda), Teghari (Madura), Dewangga (Bali), Kajulungan, Kurambil (Banjar).

 Pedaran 
Habitat alami Dianella ensifolia téh teréstrial, sareng tiasa hirup di tegalan, atanapi di leuweung hujan di daérah tropis. Anatomi ieu tutuwuhan diwangun ku beuti anu ngarancabang, kembangna bijil tina tungtung tangkalna kembangan, jangkungna bisa ngahontal kana dua méter. Daunna maréncoas ti puhu nepika tungtung. Nalika kembangan ngahasilkeun sirung kurang leuwih panjangna 60 cm (23.6 di). Kembangna mibanda kelir bodas, kalawan kepala sari kelirna oranye/konéng. Sabadana ieu kembang ‘’diserbuki’’ ku bantuan gegeremet, engkéna baris jadi buah anu mibanda kelir  paul nepika paul kolot, gedéna kurang leuwih 1,5 cm (0,59 di). Buah beri ieu mibanda 3-6 siki, anu remen jadi kahakanan manuk.

 Mangpaat ubar 
Ieu tutuwuhan dipikanyaho  mibanda sanyawa ‘’naphthoquinone, napthalane, plumbagin, stypandrol, alkaloid, polifenol, jeung saponin’’ ogé mibanda  aktivitas ‘’antikanker’’.

Masayakat lokal di Sentani ngamangpaatkeun daun jeung akarna pikeun ubar kujalan dibebek/dirieus satuluyna ditaplokeun dina palebah awak anu raheut, nyeri, kitu deui bagéan akarna meunang meresihan  di godog  sarta diinum cai godoganna pikeun ngubaran kasakit di jero awak.

Hiji panalungtikan anu dilaksanakeun taun 2010, sari pati/ékstrak tina  ieu tutuwuhan  dipikanyaho mibanda kandungan antioksidan, sarta netepkeun yén ékstrak tina ‘’Dianella ensifolia’’ mangrupikeun  antioksidan anu kuat, ogé mangrupikeun hiji agén anu bisa dimangpaatkeun pikeun  ngurangan hiperpigmentasi kulit, ékstrak Dianella ensifolia, 1-(2,4-dihydrophenyl)-3-(2,4-dimethoxy-3-methylphenyl) propane (DP), dipikayaho bisa dimangpaatkeun pikeun ngurangan akibat tina ayana radikal bébas, anu patali sareng hiperpigmentasi, sarta sinar ultraviolét. -C nginduksi oksidasi lipid, ékstrak tina ieu tutuwuhan satuluyna dilakukakeun pangujian kana ieu dua ubar (topikal farmasi). Kasimpulanna cenah ékstrak tutuwuhan ieu mibanda kaayaan leuwih gancang la’as dibandingkeun jeung panaluntikan séjén anu mibanda hidrokarbon

 Dicutat tina

Kategori:Dianella
Kategori:Jukut
Kategori:Tutuwuhan
Kategori:Tutuwuhan tropis
Kategori:Tutuwuhan ubar